stanford-oval/wikipedia huggingface dataset:
Berkeleyn piirikunta (Länsi-Virginia)
Väestö

Vuonna 2020 Berkeleyn piirikunnan 122 076 asukkaasta valkoisia oli 87,7 %, mustia 7,9 %, aasialaisia 1,1 % ja alkuperäisasukkaita 0,3 %. Vuonna 2019 4,8 % asukkaista puhui kotonaan jotain muuta kieltä kuin englantia ja 3,8 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Berkeleyn piirikunta (Länsi-Virginia) Wikimedia Commonsissa
Malena Ernman

| Malena Ernman |
| --- | --- |

Henkilötiedot
Koko nimi:  Sara Magdalena Ernman
Syntynyt: 4. marraskuuta 1970 (ikä 53) Sandviken, Ruotsi
Muusikko
Taiteilijanimi:  Malena Ernman 
Tyylilajit:  ooppera
  [ Muokkaa Wikidatassa ] [ ohje ]  
Malena Ernman (oik. Sara Magdalena Ernman, s. 4. marraskuuta 1970 Sandviken) on ruotsalainen oopperalaulaja, äänialaltaan mezzosopraano. Hän edusti Ruotsia Moskovassa 12.–16. toukokuuta 2009 järjestetyssä Eurovision laulukilpailussa kappaleellaan "La voix". Kilpailun finaalissa Ernman sijoittui 21:nneksi 33 pisteellä. Kappale oli Ruotsin kolmas euroviisukappale, joka on päässyt kaksivaiheisessa loppukilpailussa semifinaalista finaaliin, aikaisemmat ovat Carola Häggkvist vuonna 2006 ja Charlotte Perrelli vuonna 2008.
Ernman on ollut Ruotsin kuninkaallisen musiikkiakatemian jäsen vuodesta 2006 lähtien.
Yksityiselämä

Ernmanilla on tyttäret Greta ja Beata näyttelijä Svante Thunbergin kanssa. Hän on kirjoittanut yhdessä perheensä kanssa kirjan Scener ur hjärtat (suom. Sydämen asioita – Perhe ja planeetta kriisissä) perheen kamppailusta tyttärien autismi- ja ADHD-diagnoosien kanssa.
Tytär Greta Thunberg tunnetaan ilmastoaktivistina. Hänen vaikutuksestaan hänen äitinsä lopetti lentämisen 2016 ja näin kansainvälisen uransa.
Diskografia > Albumit

La Voix du Nord (2009)
Aiheesta muualla

Kuvia tai muita tiedostoja aiheesta Malena Ernman Wikimedia Commonsissa
Bernard du Bus de Gisignies

Bernard du Bus de Gisignies.
Bernard Amé Léonard du Bus de Gisignies (21. kesäkuuta 1808 Sint-Joost-ten-Node – 6. heinäkuuta 1874 Bad Ems, Saksa) oli belgialainen poliitikko, lintutieteilijä ja paleontologi.
Bernard oli Leonard Pierre Joseph du Bus de Gisigniesin toinen poika. Hän avioitui Petronilla Truytsin kanssa 19. toukokuuta 1845, ja heille syntyi kaksi lasta.
Du Bus de Gisignies opiskeli lakia Leuvenin katolisessa yliopistossa, mutta kiinnostui pian lintutieteestä. Vuonna 1835 hän esitteli Belgian kuninkaalliselle akatemialle tutkimuksensa, jossa hän kuvaili linnun nimeltä vyöpitkäjalka (silloinen nimi Leptorhynchus pectoralis, nykyisin Cladorhynchus leucocephalus). Hän oli Soigniesin parlamenttiedustaja.
Du Bus de Gisignies valittiin Belgian luonnontieteellisen museon (Muséum des sciences naturelles de Belgique) johtajaksi vuonna 1846. Tässä yhteydessä hän lahjoitti museolle kokoelmastaan 2 474 lintua. Vuonna 1860, Antwerpenin ympäristön vallitustöiden yhteydessä, hän joutui tekemisiin paleontologian kanssa. Löydetyt fossiilit olivat pääasiassa valaita. Hän tutki muun muassa grönlanninvalaan (Balaena mysticetus) ja nuoren sinivalaan (Balaenoptera musculus) luurankoja. Nämä luurangot ovat yhä esillä museossa. Vuonna 1860 Lierin läheltä löydettiin mammutin luuranko, joka tuotiin museoon ja asetettiin näytteille vuonna 1869. Tuohon aikaan maailman museoissa oli näytteillä vain kaksi mammuttia, ja niistä toinen oli Pietarissa.
Du Bus de Gisignies valittiin 1867 Belgian kuninkaallisen akatemian (Académie royale des sciences, des lettres et des beaux-arts de Belgique) tieteellisen osaston johtajaksi.
Du Bus de Gisignies nimesi linnuista ainakin jouhihapsukolibrin (Discosura popelairii).
M/S Finnmill

| M/S Finnmill |
| --- | --- |
 Finnmill Travemündessa
Tyyppi:  Rahtilaiva
Lippuvaltio:   Suomi
Kotipaikka:  Helsinki
IMO-numero:  9212656
MMSI-numero:  230642000
Tunnuskirjaimet:  OJQG
Aiemmat nimet:  2002– Finnmill
Omistaja:  Finnlines
Aiemmat omistajat:  2002–2008: Nordic Forest Terminals 2008– Finnlines
Rakennustelakka:  Jinling Shipyard, Nanjing, Kiina
Rakennusnumero:  706
Vesillelasku:  23. elokuuta 2001
Luovutettu:  25. huhtikuuta 2002
Tekniset tiedot
Pituus:  187,1 m
Leveys:  26,5 m
Syväys:  6,8 m
Bruttovetoisuus (GT):  25 654
Koneisto:  2 × B&W-MAN 9L48/60 diesel
Koneteho:  18 900 kW
Nopeus:  37,04 km/h
Nopeus:  20 kn
Hyttejä:  12
Lastikapasiteetti:  2 681 m
Sisaralukset:  M/S Finnpulp, Finnbreeze, Finnsea, Finnsky, Finntide, Finnsun, M/S Tor Corona, M/S Tor Hafnia, M/S Tor Finonia ja M/S Tor
Lähteet:  
M/S Finnmill (IMO 9212656) on suomalaisen Finnlines-rahtivarustamon omistama ja operoima ro-ro-rahtialus. Alus on rakennettu vuonna 2002 Nanjingin kaupungissa Kiinassa. Laivan bruttovetoisuus on 25 654 GT ja nettovetoisuus 7 696 NT. Kuollutta painoa (aluksen kantavuus) on 11 322 tonnia. Aluksen jääluokitus on 1A, eli se pystyy useimmissa jääolosuhteissa kulkemaan yksin. Finnmill on rekisteröity Suomen lipun alle ja sen kotisatama on Helsinki.
Finnmillin sisaraluksia ovat M/S Finnpulp, Finnbreeze, Finnsea, Finnsky, Finntide, Finnsun, M/S Tor Corona, M/S Tor Hafnia, M/S Tor Finonia ja M/S Tor Jutlandia.
Käyttöhistoria

23. elokuuta 2001 alus laskettiin vesille.
25. huhtikuuta 2002 alus luovutettiin Nordic Forest Terminalsin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Samana päivänä alus myös aikarahdattiin Finnlines Cargo Servicen liikenteeseen. Kesäkuussa 2002 alus aloitti liikennöinnin reitillä Helsinki–Kotka–Lyypekki–Rauma. Nykyisin alus on Suomen, Ruotsin ja Saksan välisessä liikenteessä.
28. helmikuuta 2008 Finnlines ilmoitti ostavansa aluksen. Luovutus tapahtui huhtikuussa, jolloin alus myös rekisteröitiin Ruotsin lipun alle. Kotisatamaksi tuli Malmö.
Aiheesta muualla

Finnmillistä Finnlinesin sivuilla[vanhentunut linkki]
Fakta om Fartyg – M/S Finnmill (ruotsiksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Bo-Kaap

Värikkäitä taloja Bo-Kaapissa.
Bo-Kaap on Kapkaupungin kaupunginosa Etelä-Afrikassa. Kaupungin keskustan länsipuolella, Signal Hillin rinteellä sijaitseva naapurusto tunnetaan värikkääksi maalatuista kivitaloistaan. Sitä kutsuttiin aiemmin ”malaijilaiseksi kortteliksi” ja se alkoi kehittyä 1760-luvulla, kun Hollannin Itä-Intian kauppakomppania alkoi tuoda Etelä-Afrikkaan orjia Jaavalta, Indonesian saarilta, Sri Lankasta, Intiasta ja Malesiasta. Bo-Kaapista tuli etenkin islaminuskoisten siirtolaisten asuinpaikka. Bo-Kaapissa sijaitsee vuodelta 1844 peräisin oleva Nurul-moskeija.
Aiheesta muualla

Kuvia tai muita tiedostoja aiheesta Bo-Kaap Wikimedia Commonsissa
Bo Kaap, Cape Town, South Africa Atlas Obscura. Viitattu 13.6.2020. (englanniksi)
Getting to Know the Bo-Kaap Cape Town Travel. Viitattu 13.6.2020. (englanniksi)
Bernarda Fink

Bernarda Fink (s. 29. elokuuta 1955 Buenos Aires) on argentiinalainen oopperalaulaja ja resitalisti, äänialaltaan mezzosopraano. Hän syntyi slovenialaisille vanhemmille Argentiinassa, jossa hän myös suoritti laulun ja pedagogiikan opintonsa. Vuonna 1985 hän voitti ensipalkinnon Nuevas Voces Liricas -kilpailussa ja muutti Eurooppaan, jossa hän on tehnyt yhteistyötä muiden muassa Wienin filharmonikkojen, Lontoon filharmonikkojen Ranskan kansallisorkesterin, Prahan sinfoniaorkesterin ja Academy of St. Martin in the Fieldsin kanssa.
Fink on esiintynyt muun muassa Concertgebouwssa, Carnegie Hallissa ja Sydneyn oopperatalossa. Hänen ohjelmistoonsa ovat kuuluneet muuiden muassa oopperat La Cenerentola ja Così fan tutte sekä eräät Richard Wagnerin, Hector Berlioz'n, Gustav Mahlerin ja Antonín Dvořákin teokset.
Marmári

Marmári (kreik. Μαρμάρι) voi viitata seuraaviin paikkoihin Kreikassa:
Marmári, kylä ja Kárystoksen kunnan kunnallisyksikkö Euboian saarella Keski-Kreikan alueella
Marmári, kylä Kosin saarella Etelä-Egean saarten alueella
Bo

Bo voi tarkoittaa seuraavia:
Bo, kaupunki Sierra Leonessa
Bo, miehen nimi
Bo, sukunimenä:
Charles Maung Bo (s. 1948), myanmarilainen katolinen arkkipiispa
Rinaldo Del Bo (1916–1991), italialainen poliitikko, Euroopan hiili- ja teräsyhteisön johtokunnan puheenjohtaja 1963–1967
Bo Gu, oik. Qin Bangxian (1907–1946), kiinalainen kommunistipoliitikko
Bo Xilai (s. 1949), kiinalainen kommunistipoliitikko
bō, kepin tapainen lyömäase.
Koodina

Bouraq Indonesia Airlines, IATA-koodi BO, lentoyhtiö
tiibet, ISO 639-1 -koodi bo, kieli
Bolivia, ISO 3166-1 -koodi BO, valtio tai muu maantieteellinen alue
Biblioteca Nazionale Centrale di Firenze

| Firenzen kansallinen keskuskirjasto> Biblioteca Nazionale Centrale di Firenze |
| --- | --- |
 Firenzen kansallisen keskuskirjaston julkisivua: pääsisäänkäynti.
Sijainti:  Piazza dei Cavalleggeri 1, 50122 Firenze, Italia
Koordinaatit:  43.7671°N, 11.2623°E
Tyyppi:  kansalliskirjasto, yleinen kirjasto
Perustettu:  1747 (avattu yleisölle)
Kotisivut
Biblioteca Nazionale Centrale di Firenze (BNCF) suom. Firenzen kansallinen keskuskirjasto) on yksi Italian kansalliskirjastoista. Se sijaitsee Firenzen keskustassa Piazza dei Cavalleggerin ja Arno-joen välisellä alueella. Kirjasto on Italian toiseksi suurin Roomassa sijaitsevan Rooman kansallisen keskuskirjaston jälkeen. Kolmas keskeinen kansalliskirjasto on Napolissa sijaitseva Biblioteca Nazionale Vittorio Emanuele III.
Kokoelmien alkuperä

Firenzen kansallisen keskuskirjaston voidaan katsoa saaneen alkunsa, kun Antonio Magliabechi lahjoitti kirjakokoelmansa Firenzen kaupungille vuonna 1714. Kokoelma käsitti yli 30 000 nidettä.
Kokoelmat karttuivat melkoisesti, kun Toscanan suurherttua Frans II (1708–1765) määräsi kirjastolle luovutettavaksi kappaleen kaikista Firenzen kaupungissa julkaistuista teoksista vuonna 1737, ja vuodesta 1743 alkaen määräys koski koko Toscanan aluetta.
Historia

Kirjasto avattiin yleisön käyttöön vuonna 1747. Vuosien myötä se vastaanotti useita kirjalahjoituksia, ja varsinkin kun luostarit lakkautettiin vuonna 1770, niin niiden kirjastot siirrettiin Firenzeen. Kirjastosta tuli kansalliskirjasto vuonna 1861, ja keskuskirjastoksi se nimettiin vuonna 1885.
Vuonna 1966 kirjastoa kohtasi valtava tuho Arno-joen tulvan vallatessa koko Firenzen kaupungin. Kirjaston kokoelmista tuhoutui tai vahingoittui satojatuhansia niteitä. Myös kirjaston valokuva-arkistot tuhoutuivat, ja ne olivat lähes ainoat, jotka olivat säilyneet tuhoilta ja varkauksista toisen maailmansodan melskeissä. Unescon tietojen mukaan yli kaksi miljoonaa harvinaista ja korvaamatonta teosta tuhoutui ja harvinaisten käsikirjoitusten kokoelmat vaurioituivat merkittävästi.
Aiheesta muualla

Kuvia tai muita tiedostoja aiheesta Biblioteca Nazionale Centrale di Firenze Wikimedia Commonsissa
Biblioteca Nazionale Centrale di Firenze – kirjaston kotisivut (italiaksi)
Vuoden 1966 tulvien jälkeen kansalliskirjaston käsikirjoituksia pestiin ja kuivattiin Firenzen rautatieaseman pannuhuoneessa.
Läpisyösti

| Läpisyösti |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°56′47″N, 26°30′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.925.1.004
Mittaustietoja
Pinnankorkeus:  102,9 m  
Pituus:  1,5 km  
Leveys:  490 m  
Rantaviiva:  3,199 km  
Pinta-ala:  33,532 ha  
Saaria:  ei saaria 
 fiLäpisyösti 
Läpisyösti  on Etelä-Savossa Kangasniemellä  Laitialan lähellä sijaitseva järvi.
Maantietoa

Järvi on 1,5 kilometriä pitkä, 490 metriä leveä, ja sen pinta-ala on 34 hehtaaria. Järvellä ei ole kartan mukaan saaria.  Sen rantaviivan pituus on 3,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Haapajärven valuma-alueeseen (14.925) se kuuluu. Järven vedenpinnan korkeus on 102,9 metriä mpy.
M/S Finnfighter

| M/S Finnfighter |
| --- | --- |
Tyyppi:  Rahtilaiva
Lippuvaltio:  Ruotsi
Kotipaikka:  Helsingborg
IMO-numero:  9216626
MMSI-numero:  265870000
Tunnuskirjaimet:  SBFC
Aiemmat nimet:  2001– Finnfighter
Omistaja:  Rederi AB Transatlantic
Aiemmat omistajat:  2001–2004: Nedd Investments 2004–2005: Gorthons Lines 2005– Rederi AB Transatlantic
Rakennustelakka:  Stocznia Gdynia, S.A., Gdynia Puola
Rakennusnumero:  8222/1
Luovutettu:  joulukuu 2001
Tekniset tiedot
Pituus:  178,6 m
Leveys:  25,6 m
Syväys:  9 m
Bruttovetoisuus (GT):  20 851
Koneisto:  2 × Wärtsilä 6L46 diesel
Koneteho:  12 600 kW
Nopeus:  32,41 km/h
Nopeus:  17,5 kn
Lähteet:  
M/S Finnfighter (IMO 9216626) on ruotsalaisen Rederi AB Transatlanticin omistukseen rekisteröity ro-lo-alus (ro-ro- ja lo-lo-aluksen yhdistelmä). Alus on rakennettu vuonna 2001 Stocznia Gdynia, S.A. -nimisellä telakalla, Gdyniassa, Puolassa. Finnfighter on rekisteröity Ruotsin lipun alle ja sen kotisatama on Helsingborg.
Finnfighterin sisaraluksia ovat M/S Oranjeborg, M/S TransWood ja M/S TransPine.
Käyttöhistoria

Aluksen tilasi suomalainen Palkkiyhtymä. Joulukuussa 2001 alus luovutettiin Nedd Investmentsin omistukseen, joka rahtasi aluksen B&N Nordsjöfraktille. Finnfighter rekisteröitiin Ruotsin lipun alle ja sen kotisatamaksi tuli Skärhamn. Tämän jälkeen F-ships aloitti liikennöinnin Finnfighterillä, välillä Suomi–Yhdysvallat. Vuonna 2004 Gorthons Lines osti laivan ja rekisteröi sen Helsingborgiin.
Maaliskuussa 2005 Finnfighter rekisteröitiin Rederi AB Transatlanticin omistukseen. Helmikuussa 2006 alus meni Blohm + Vossin telakalle Hampuriin Saksaan pidennettäväksi.
Aiheesta muualla

Fakta om Fartyg – M/S Finnfighter (ruotsiksi)
Transatlantic: Finnfighter[vanhentunut linkki] (englanniksi)
Macsyma

Macsyma (Project MAC's Symbolic Manipulator) oli MIT:n Project MACin vuosina 1968–1982 kehittämä symbolisen algebran järjestelmä, joka luotiin akateemiseen käyttöön ja jota myös myytiin kaupallisesti. Se oli ensimmäinen kattava symbolialgebraa käyttävä järjestelmä ja myös yksi ensimmäisistä asiantuntijajärjestelmistä. Monet myöhemmät matematiikkaohjelmistot, kuten Mathematica ja Maple, käyttivät sen ideoita.
Aikanaan Macsyma oli yksi laajimpia Lisp-ohjelmointikielellä kirjoitettuja ohjelmia. Se kirjoitettiin MacLisp-murteella, ja sitä käytettiin pääasiassa PDP-6- ja PDP-10-tietokoneilla. Ohjelmasta oli myös versioita Multics-käyttöjärjestelmälle ja Lisp-koneille.
Macsymasta on nykyisin saatavilla Yhdysvaltain energiaviraston vuonna 1982 lisensoima "DOE Macsyma" -versio, josta on haarautunut avoimen lähdekoodin projekti Maxima. Sitä kehitetään edelleen ja se toimii monilla Common Lisp -alustoilla yleisimmillä nykykäyttöjärjestelmillä.
Mark Frost

| Mark Frost> Henkilötiedot |
| --- | --- |
Syntynyt: 25. marraskuuta 1953 (ikä 70) New York, Yhdysvallat
Ammatti:  kirjailija, käsikirjoittaja, elokuvaohjaaja, tuottaja
Ohjaaja
Aktiivisena:  1984–
Aiheesta muualla
www.bymarkfrost.com
IMDb 
Elonet
Mark Frost (s. 25. marraskuuta 1953 New York, Yhdysvallat) on yhdysvaltalainen kirjailija, käsikirjoittaja, ohjaaja ja elokuvatuottaja. Hänet tunnetaan parhaiten televisiosarjan Hill Street Blues käsikirjoittajana ja Twin Peaksin toisena luojana.
Ura

Frost oli NBC:n televisiosarja Hill Street Bluesin käsikirjoittaja. Hän loi yhdessä David Lynchin kanssa ABC:n televisiosarjat Twin Peaksin ja On the Airin. Hän on ollut kirjoittamassa ja ohjaamassa elokuvaa Storyville, hän on käsikirjoittanut elokuvaa Fantastic Four, sekä käsikirjoittanut elokuvan The Greatest Game Ever Played, joka perustui Frostin omaan, samannimiseen kirjaan.
Frostin muut, golfia käsittelevät kirjat ovat nimeltään The Match: The Day the Game of Golf Changed Forever ja The Grand Slam. Hänen kaunokirjalliseen tuotantoonsa kuuluvat kirjat The List of Seven, The Six Messiahs ja The Second Objective.
Yksityiselämä

Frost on syntynyt New Yorkissa, mutta lapsena hänen perheensä muutti Los Angelesiin. Hän on näyttelijä Warren Frostin poika, ja kirjailija Scott Frost on hänen veljensä.
Filmografia > Elokuvat

Twin Peaks – Tuli kulje kanssani
The Greatest Game Ever Played
Fantastic Four
Fantastic Four: Hopeasurffari
Storyville
The Believers
Filmografia > Televisio

Twin Peaks
Hill Street Blues
On the Air
Buddy Faro
Kutsukaa McCall
The Six Million Dollar Man
American Chronicles
All Souls
Aiheesta muualla

Mark Frostin viralliset kotisivut
Mark Frost Internet Movie Databasessa. (englanniksi)
Mark Frost Allmovie-sivustolla.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mark Frost
Käännös suomeksi
Macx Davies

| Macx Davies> Henkilötiedot |
| --- | --- |
Syntynyt: 24. joulukuuta 1992 (ikä 31) Calgary, Kanada
Uran tiedot
Pituus:  180 cm
Seura:  Canmore Nordic Skiing Club
Laji:  ampumahiihto
Maailmancup
Kaudet:  2014–
Paras sijoitus:  10
Voitot:  0
Palkintokorokkeella:  0
 Tietolaatikko päivitetty 6. joulukuuta 2015 
Macx Davies (s. 24. joulukuuta 1992 Calgary) on kanadalainen ampumahiihtäjä. 180 senttimetriä pitkä ja 78 kilogrammaa painava Davies edustaa Canmore Nordic Skiing Clubia ja hänen valmentajanaan toimii Roddy Ward.
Davies debytoi maailmancupissa tammikuussa 2014 sijoittuen 40:nneksi Oberhofin pikamatkalla. Näin ollen hän saavutti heti ensimmäisen maailmancupin pisteensä. Daviesin paras sijoitus maailmancupin osakilpailussa on kymmenes tila Östersundin pikamatkalta joulukuulta 2015.
Macrotermes michaelseni

| Macrotermes michaelseni |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Osaluokka::  Uussiipiset Neoptera
Lahko::  Termiitit Isoptera
Heimo::  Termitidae
Alaheimo::  Macrotermitinae
Suku::  Macrotermes
Laji::  michaelseni
Kaksiosainen nimi
 Macrotermes michaelseni  (Sjoestedt, 1914) 
Infobox OKNimi-testi OK: 
Macrotermes michaelseni on termiittilaji, jota tavataan laajalla alueella Saharan eteläpuolisen Afrikan savanneilla. Muiden Macrotermitinae-alaheimon termiittien tavoin se elää symbioosissa Termitomyces-suvun sienten kanssa.
M. michaelseni -lajin keon varsinainen pesä on halkaisijaltaan 1–2 metriä oleva pallomainen tila. Kuningatar ja työläiset asuvat pesässä, ja sen yläpuolella on kammioita, joissa on niin sanotut sienipuutarhat. Pesän ympärillä on tunnelistoja, jotka sienitarhan yläpuolella yhtyvät savupiipuksi, joka kohoaa kummuksi. Lajin pesäkumpu voi olla korkea, mutta savupiippu on kuitenkin suljettu. Keko on hyvin eristetty, mikä lienee sopeutuma eteläisen Afrikan viileisiin ja kuiviin talviin.
M/S Finnmarken

| M/S Finnmarken |
| --- | --- |
 Finnmarken saapuu Moldeen
Tyyppi:  matkustajalaiva
Lippuvaltio:   Norja
Kotipaikka:  Narvik
IMO-numero:  9231951
Omistaja:  Hurtigruten Group ASA
Aiemmat omistajat:  Ofotens og Vesteraalens Dampskibsselskap A/S, Narvik
Rakennustelakka:  Kvaerner Kleven Skeepsvarv, Ulsteinvik, Ulstein, Norja
Rakennusnumero:  292
Kölinlasku:  10. marraskuuta 2000
Vesillelasku:  15. syyskuuta 2001
Luovutettu:  3. huhtikuuta 2002
Tekniset tiedot
Pituus:  138,50 m
Leveys:  21,50 m
Syväys:  4,80 m
Bruttovetoisuus (GT):  15 539
Koneisto:  4 x Wärtsilä 9L32/6L32 -dieselmoottoria
Koneteho:  13800 kW
Nopeus:  18,0 kn
Hyttejä:  578
Matkustajia:  1000
Autokapasiteetti:  47
Lähteet:  http://www.faktaomfartyg.se/finnmarken_2002.htm
M/S Finnmarken on norjalaisen Hurtigruten Group ASA -varustamon omistama vuonna 2002 valmistunut laiva.
Rakentaminen

Alus tilattiin Kvaerner Kleven Skeppsvarvilta Ulsteinvikistä Norjasta. Sen köli laskettiin 10. marraskuuta 2000 telakkanumerolla 292 ja alus laskettiin vesille 15. syyskuuta 2001. Alus luovutettiin 3. huhtikuuta 2002 narvikilaiselle Ofotens og Vesteraalens Dampskibsselskap A/S:lle.
Käyttöhistoria

Alus aloitti 6. huhtikuuta 2002 neitsytmatkan telakalta Bergenin, Orkenyn, Dublinin, Southamptonin, Amsterdamin, Kööpenhaminan ja Oslon kautta Stavangeriin. Liikennöinnin Hurtigrutenilla Bergenin ja Kirkenesin välillä alus aloitti 20. huhtikuuta. Alus rekisteröitiin maaliskuussa 2006 Hurtigruten ASA::lle aluksen kotisatamana säilyessä Narvik.
Alus oli FMV:n Fredrikstadin telakalla 17.-23. huhtikuuta 2007, jolloin sen azipodit korjattiin. Alus vuokrattiin lokakuussa 2009 autralialaiselle yhtiölle majoitusalukseksi Fremantleen. Alus lähti 23. tammikuuta 2010 Norjasta ja se saapui 13. helmikuuta Kapkaupunkiin, josta se jatkoi matkaansa 15. helmikuuta Fremantleen. Vuokrasopimus päättyi 30. lokakuuta 2011 ja alus lähti Singaporeen telakalle marraskuussa.
Alus lähti joulukuussa Singaporesta ja se saapui Durbaniin 1. tammikuuta 2012. Alus aloitti liikennöinnin Hurtigrutenilla 16. helmikuuta.
Aiheesta muualla

Wikimedia Commonsissa on kuvia tai muita tiedostoja aiheesta .
M/S Finnmarken Hurtigruten ASA. Arkistoitu 11.1.2012. Viitattu 25.01.2012. (englanniksi)
Bernard d’Espagnat

Bernard d’Espagnat vuonna 2009.
Bernard d’Espagnat (22. elokuuta 1921 Fourmagnac, Lot – 1. elokuuta 2015 Pariisi) oli ranskalainen, todellisuuden luonnetta koskevista kysymyksenasetteluistaan tunnettu fyysikko.
Teoksia

1965 – Conceptions de la physique contemporaine; les interprétations de la mécanique quantique et de la mesure.
1971 – Conceptual Foundations of Quantum Mechanics.
1979 – A la recherche du réel, le regard d’un physicien. (In Search of Reality)
1982 – Un atome de sagesse, propos d’un physicien sur le réel voilé.
1984 – Nonseparability and the Tentative Descriptions of Reality.
1985 – Une incertaine réalité; le monde quantique, la connaissance et la durée.
1990 – Penser la science ou les enjeux du savoir.
1990 – Georges d’Espagnat.
1993 – Regards sur la matière des quanta et des choses (en collaboration).
1994 – Le Réel voilé, analyse des concepts quantiques (Veiled Reality: An Analysis of Present-day Quantum Mechanical Concepts)
1997 – Physique et réalité, un débat avec Bernard d’Espagnat
1998 – Ondine et les feux du savoir. Carnets d’une petite sirène
2002 – Traité de physique et de philosophie (2006 On physics and philosophy. Princeton University Press)
Bathurst

Bathurst voi tarkoittaa:
Bathurst, kaupunki Australiassa
Bathurst, kaupunki Etelä-Afrikassa
Bathurst, kaupunki Kanadassa
Bathurst, kylä Sierra Leonessa
Gambian pääkaupungin Banjulin nimi oli Bathurst vuoteen 1973 asti.
Alan Bathurst (s. 1968), runoilija
Motor Racing Circuit Bathurst, moottorirata Australian Bathurstissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bathurst”, voi hakea sivunnimihaulla, laajalla sivunnimihaulla tai tekstihaulla.